Obec Černík v súlade s ustanovením § 6, ods. 1 zákona Slovenskej národnej rady číslo 369/1990 Zb. O obecnom zriadení v znení neskorších predpisov a ustanoveniami § 83 ods. 2 a § 103 103 ods. 1 zákona NR SR č. 582/2004 Z.z. O miestnych daniach a miestnom poplatku za komunálne odpady a drobné stavebné odpady a v znení neskorších predpisov v y d á v a s účinnosťou od 1. januára 2009






Všeobecne záväzné nariadenie obce 
O Miestnom poplatku za komunálne odpady a drobné stavebné odpady
číslo ….............. zo dňa …...........................


o podmienkach určovania a vyberania poplatku za komunálne odpady a drobné stavebné odpady na území obce Černík







§ 1
Základné ustanovenia

1/ Poplatok za komunálne odpady a drobné stavebné odpady sa platí za komunálne odpady a drobné stavebné odpady, ktoré vznikajú na území obce Černík /ďalej len obec/. Poplatky spravuje obec a sú príjmom jej rozpočtu.

2/ Definícia a vymedzenie pojmov komunálneho odpadu, drobného stavebného odpadu a pôvodcu komunálneho odpadu a drobného stavebného odpadu je predmetom osobitného Všeobecného nariadenia obce č. 3/2004 zo dňa 2.7.2004 o nakladaní s komunálnymi odpadmi a drobnými stavebnými odpadmi.

§2
Poplatník a platenie poplatku

1. Poplatok za komunálne odpady a drobné stavebné odpady platí poplatník.
Poplatníkom je:
a/ fyzická osoba
aa/ ktorá má v obci trvalý, alebo prechodný pobyt
ab/ ktorá nemá v obci trvalý ani prechodný pobyt, avšak je oprávnená na území 
obce užívať, alebo užíva nehnuteľnosť alebo jej časť, vrátane pozemkov
/ okrem pozemkov evidovaných ako lesný pozemok alebo vodná plocha/ a to na
iný ako na podnikanie
b/ právnická osoba, ktorá je oprávnená užívať, alebo užíva nehnuteľnosť 
nachádzajúcu sa na území obce a to na iný účel, ako na podnikanie
c/ podnikateľský subjekt, ktorý je oprávnený užívať alebo užíva nehnuteľnosť na
území obce na účel podnikania

2. Ak je fyzická osoba evidovaná súčasne ako osoba s trvalým i prechodným pobytom, je poplatníkom iba z dôvodu trvalého pobytu. Ak je fyzická osoba prihlásená v obci na trvalý pobyt alebo prechodný pobyt, pričom je súčasne oprávnená užívať alebo aj užíva na území obce nehnuteľnosť na iný účel ako na podnikanie, je poplatníkom z dôvodu trvalého pobytu alebo prechodného pobytu.
3. Ak žije v spoločnej domácnosti viacero poplatníkov uvedených v odseku 1, bode a/, plnenie povinností poplatníka môže za ostatných členov tejto domácnosti na seba prevziať jeden z nich, pokiaľ je spôsobilý na právne úkony. Za poplatníka, ktorý nie nie je spôsobilý na právne úkony v plnom rozsahu, plní povinnosti poplatníka jeho zákonný zástupca, prípadne opatrovník. Povinnosti poplatníka nesmie za iného prevziať alebo plniť osoba, ktorá sa viac ako 90 dní po sebe nasledujúcich dní zdržiava mimo územia Slovenskej republiky, alebo ktorej skutočný pobyt nie je známy. Všetky skutočnosti podľa tohto bodu, ako aj ich zmeny je osoba, ktorá za iného bude plniť alebo plní povinnosti poplatníka, povinná oznámiť obci, ktorá je správcom poplatku.
4. Iná osoba ako poplatník podľa odseku 1 poplatok neplatí, ak jej oprávnenie užívať nehnuteľnosť na území obce vyplýva z povahy právneho vzťahu s poplatníkom a na tomto základe:
a/ užíva priestory nehnuteľnosti vyhradené na prechodné ubytovanie v z 
zariadení na to určenom
b/ užíva nehnuteľnosť, ktorú má právo užívať alebo ju užíva aj poplatník a to z 
dôvodu plnenia povinnosti vyplývajúcich z pracovnoprávneho alebo iného 
obdobného vzťahu uzatvoreného s týmto poplatníkom, alebo
c/ vykonáva pre poplatníka práce, alebo mu poskytuje iné služby v rámci 
výkonu svojej činnosti v takej nehnuteľnosti, ktorú má poplatník právo 
užívať, alebo aj užíva


§ 3
Vznik a zánik poplatkovej povinnosti


1. Poplatková povinnosť fyzickej osoby vzniká dňom jej prihlásenia k trvalému alebo prechodnému pobytu v obci, alebo dňom vzniku oprávnenia tejto osoby podľa ustanovenia § 2 odseku 1, písm. A, bodu ab/
2. Poplatková povinnosť právnickej osoby vznikne dňom jej oprávnenia užívať nehnuteľnosť na území obce
3. Poplatková povinnosť podnikateľského subjektu vznikne dňom jeho oprávnenia užívať nehnuteľnosť na území obce na účel podnikania
4. Poplatková povinnosť zaniká dňom, kedy pominú skutočnosti zakladajúce podľa bodov 1,2, a 3 povinnosť na platenie poplatku

§ 4
Ohlasovacia povinnosť poplatníka o vzniku a zániku poplatkovej povinnosti

1. Ak je poplatníkom fyzická osoba, ohlási obci nasledovné identifikačné údaje:
a/ meno, priezvisko, dátum narodenia, adresu trvalého pobytu, adresu prechodného pobytu.
b/ ak je poplatník súčasne osobou, uvedenou v § 3 ods.3 ohlasuje údaje aj za všetkých poplatníkov s ktorými žije v spoločnej domácnosti ako aj za osoby, ktorých je zákonným zástupcom alebo opatrovníkom.
2. Ak je poplatníkom podnikateľský subjekt alebo právnická osoba, ohlási obci svoj názov alebo obchodné meno, sídlo alebo miesto podnikania, identifikačné číslo /IČO/ a adresu svojich prevádzok na území obce. Na dožiadanie vyplní a odovzdá obci formulár za platiteľa poplatku s údajmi o počtoch svojich zamestnancov.
3. Ak poplatník zistí, že jeho povinnosť platiť poplatok má byť nižšia ako mu bola vyrubená, alebo ak žiada o zníženie poplatku z dôvodu, že neužíva nehnuteľnosť ktorú je oprávnený užívať po dobu viac ako 90 dní po sebe nasledujúcich , je oprávnený podať obci ohlásenie týchto skutočností a súčasne predložiť hodnoverné doklady potvrdzujúce pravdivosť ohlásených údajov.

§ 5
Sadzba poplatku a určenie poplatku

1. V obci je zavedený množstvový zber.
2. Sadzba poplatku je 0,0114 eura za jeden liter komunálnych odpadov , alebo drobných stavebných odpadov.
3. Poplatok sa určuje súčinom frekvencie odvozov, sadzby a objemu zbernej nádoby, ktorú poplatník užíva v súlade so zavedeným systémom zberu komunálnych odpadov a drobných stavebných odpadov.
4. Poplatník zaplatí zálohovo poplatok – minimálne stanovené množstvo /440 l na osobu a rok/.
Výška poplatku sa vypočíta ako súčin frekvencie odvozov, skutočného množstva v litroch, sadzby poplatku a počet členov domácnosti.
5. Pre poplatníka, ktorým je právnická osoba sa výška poplatku vypočíta ako súčin frekvencie, objemu zbernej nádoby, sadzby poplatku a počtu zamestnancov.
6. Poplatok za množstvový zber sa nevyrubuje platobným výmerom a uhrádza sa v dvoch rovnakých splátkach:
1. splátka je splatná do 31.3. bežného zdaňovacieho obdobia
2. splátka je splatná do 31.10. zdaňovacieho obdobia.
Ak poplatok nepresiahne 10 eur je splatný v jednej splátke do 31.3. bežného zdaňovacieho obdobia.
7. V prípade, že bude u poplatníka vyššia frekvencia na člena domácnosti ako minimálna ktorá je určená obcou, poplatník je povinný túto skutočnosť nahlásiť a poplatok doplatiť pred uskutočnením zberu do pokladne obce vo výške 0,0064 eur/ liter – t.j. zberná nádoba 0,70 eura.
§ 6
Spoločné ustanovenia
1. Správcom miestneho poplatku je Obec Černík.
2. Konanie vo veciach miestneho poplatku sa zabezpečuje podľa osobitného predpisu, ktorým je zákon o správe daní a poplatkov. Skutočnosti, ktoré nie sú upravené v tomto Všeobecne záväznom nariadení/ ďalej len VZN/ sa upravujú ustanoveniami zákona o miestnych daniach a miestnom poplatku za komunálne odpady a drobné stavebné odpady.
3. Poplatky je možné zaplatiť poštovou poukážkou na účet správcu poplatku, prevodom z účtu v peňažnom ústave, alebo v hotovosti v budove sídla správcu poplatku.

§ 7
Zrušovacie a záverečné ustanovenia
1. Dňom nadobudnutia účinnosti tohto Všeobecne záväzného nariadenia sa ruší
Všeobecne záväzné nariadenie obce Černík číslo 5 zo dňa 14.12.2008.
2. Obecné zastupiteľstvo obce Černík sa na tomto VZN o miestnom poplatku za komunálne odpady a drobné stavebné odpady uznieslo dňa ….........................
3. .Všeobecne záväzné nariadenie nadobúda účinnosť dňom 1.1.2009.



V Černíku, dňa 27.11.2008 
Starosta obce
Ľudovít Kuťka

Posledná úprava ( Piatok, 09 Január 2009 10:36 ) 
